Conopalpus

Conopalpus er en slekt av biller som er knyttet til død ved og til sopper som vokser på denne.

Utseende 
Middelsstore, slanke, gulbrune til svarte vedborere, kan ha delvis metallisk glans. Gruppen ligner overflatisk på bløtvinger (Cantharidae), men har i motsetning til disse harde dekkvinger. Antennene er trådformede, lange og tynne. Lårene på bakbeina er gjerne fortykkede.

Levevis 
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien vedborere, Melandryidae Leach, 1815
 Underfamilien hoftevedborere, Osphyinae Mulsant, 1856
 Slekten Conopalpus Gyllenhal, 1810 
 Conopalpus brevevittatus Pic, 1931
 Conopalpus brevicollis Kraatz, 1855
 Conopalpus testaceus (Olivier, 1790) - i Norge

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 

 

Vedborere
Biller formelt beskrevet i 1810
Dyr formelt beskrevet av Leonard Gyllenhaal